
	Autors

	1.
	Anotācija (ex-ante)
1.3. Pašreizējā situācija, problēmas un risinājumi
	Iebildums
Ņemot vērā, ka šobrīd atbalsta programmā attiecībā uz de minimis atbalsta piešķiršanu ir iestājies pārrāvums, jo atbalstu ar Komisijas 2013. gada 18. decembra regulu Nr.1407/2013 par Līguma par Eiropas Savienības darbību 107. un 108. panta piemērošanu de minimis atbalstam varēja piešķirt tikai līdz 30.06.2024., aicinām papildināt anotāciju ar informāciju, ka atbalstu saskaņā ar Komisijas 2023. gada 13. decembra regulu Nr. 2023/2831 par Līguma par Eiropas Savienības darbību 107. un 108. panta piemērošanu de minimis atbalstam (turpmāk – Komisijas regula Nr.2023/2831) varēs piešķirt tikai pēc šo noteikumu grozījumu spēkā stāšanās.

Piedāvātā redakcija
-
	Krista Ķīse (FM)

	2.
	Noteikumu konsolidētā versija
13.3. plānotais de minimis atbalsts kopā ar iepriekšējos trīs gados no atbalsta piešķiršanas dienas saņemto de minimis atbalstu viena vienota uzņēmuma līmenī nepārsniedz Komisijas regulas Nr. 2023/2831 3. panta 2. punktā noteikto maksimālo de minimis atbalsta apmēru. De minimis atbalsta apmērs tiek vērtēts viena vienota uzņēmuma līmenī. Viens vienots uzņēmums ir tāds uzņēmums, kas atbilst Komisijas regulas Nr.  2023/2831 2. panta 2. punktā noteiktajai definīcijai;
	Iebildums
Skaidrojam, ka atbilstoši Komisijas regulas Nr. 2023/2831 3.panta 2.punktā noteiktajam, atbalsta sniedzējam ir pienākums pārbaudīt piešķirtā, nevis faktiski saņemtā atbalsta apjomu. Lai nodrošinātu atbilstību Komisijas regulas Nr.2023/2831 3.panta 2.punktam, aicinām noteikumu 13.3.punktā aizstāt vārdu “saņemto” ar vārdu “piešķirto”.

Piedāvātā redakcija
-
	Krista Ķīse (FM)

	3.
	Noteikumu konsolidētā versija
13.4. komersants darbojas saimnieciskās darbības nozarēs un veic darbības, kuras nav minētas Komisijas regulas Nr.  2023/2831 1. panta 1. punktā un šo noteikumu 1. pielikumā. Ja komersants vienlaikus darbojas vienā vai vairākās Komisijas regulā Nr.  2023/2831 noteiktajās  darbības jomās, de minimis atbalsta saņēmējs nodrošina šo nozaru darbību vai izmaksu nodalīšanu saskaņā ar Komisijas regulas Nr. 2023/2831 1. panta 2. punktu;
	Iebildums
Lai nodrošinātu atbilstību Komisijas regulas Nr.2023/2831 1.panta 1. un 2.punktam, lūdzam precizēt noteikumu 13.4.apakšpunktu, piemēram, piedāvātajā redakcijā. Savukārt nosacījumu par nozarēm, kurām programmas divpusējās sadarbības fonda ietvaros netiek sniegts atbalsts, izdalīt atsevišķā Ministru kabineta 2020. gada 11. augusta noteikumu Nr. 500 "Norvēģijas finanšu instrumenta 2014.–2021. gada perioda programmas "Uzņēmējdarbības attīstība, inovācijas un mazie un vidējie uzņēmumi" divpusējās sadarbības fonda iniciatīvu īstenošanas noteikumi" (turpmāk – noteikumi) 13.punkta apakšpunktā.


Piedāvātā redakcija
"piešķirot komersantam de minimis atbalstu, tiek ievēroti Komisijas regulas Nr.2023/2831 1.panta 1.punktā minētie nozaru un darbību ierobežojumi. Ja komersants vienlaikus darbojas vienā vai vairākās Komisijas regulas Nr.2023/2831 1.panta 1.punkta a), b), c) un d) apakšpunktā minētajās nozarēs, atbalstu drīkst piešķirt tikai tad, ja atbalsta pretendents nodrošina šo nozaru darbību vai uzskaites nodalīšanu, lai saskaņā ar Komisijas regulas Nr.2023/2831 1.panta 2.punktu darbības izslēgtajās nozarēs negūst labumu no de minimis atbalsta, ko piešķir saskaņā ar šiem noteikumiem."
	Krista Ķīse (FM)

	4.
	Noteikumu konsolidētā versija
28. Ja piešķirts de minimis atbalsts, programmas apsaimniekotājs un komersants dokumentus uzglabā atbilstoši Komisijas regulas Nr. 2023/2831 6. panta 3. punktam.
	Iebildums
Ņemot vērā, ka Komisijas regulas Nr.2023/2831 6.panta 3.punkts nosaka, ka "Dalībvalstis reģistrēto informāciju par de minimis atbalstu glabā 10 gadus no atbalsta piešķiršanas dienas", taču vienlaikus Komisijas regulas Nr. 2023/2831 6. panta 7. punkts nosaka, ka “pēc rakstiska Komisijas pieprasījuma attiecīgā dalībvalsts 20 darbdienu laikā vai tādā ilgākā laikposmā, kāds noteikts pieprasījumā, sniedz Komisijai visu informāciju, kuru Komisija uzskata par vajadzīgu, lai novērtētu, vai šīs regulas nosacījumi ir izpildīti, un jo īpaši informāciju par uzņēmuma saņemto de minimis atbalsta kopsummu šīs regulas un citu de minimis regulu nozīmē”, pastāv gadījumi, ka Eiropas Komisija, ievērojot Padomes Regulā (ES) 2015/1589 (2015. gada 13. jūlijs), ar ko nosaka sīki izstrādātus noteikumus Līguma par Eiropas Savienības darbību 108. panta piemērošanai (kodificēta redakcija) (jeb Procesuālā regula) noteikto 10 gadu noilguma periodu saistībā ar nelikumīga un nesaderīga komercdarbības atbalsta atgūšanu, var pieprasīt dalībvalstīm iesniegt informāciju, kas pārsniedz Komisijas regulas Nr.2023/2831 6.panta 1.punktā ietverto informācijas apjomu, lūdzam papildināt noteikumu 28.punkta redakciju, norādot sasaisti gan ar Komisijas regulas Nr.2023/2831 6.panta 3.punktu, gan ar Komisijas regulas Nr.2023/2831 6.panta 7.punktu.

Piedāvātā redakcija
-
	Krista Ķīse (FM)

	5.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums
Lūdzam papildināt noteikumu projekta anotācijas sadaļu 1.3. "Pašreizējā situācija, problēmas un risinājumi" ar informāciju, kāpēc turpmāk divpusējās sadarbības fonda iniciatīvas tiks izsludinātas, un komersants turpmāk varēs pieteikties dalībai divpusējās sadarbības fonda iniciatīvā tīmekļa vietnē www.business.gov.lv, nevis www.liaa.gov.lv.
Piedāvātā redakcija
-
	Jekaterina Kapilova (FM)

	6.
	Noteikumu konsolidētā versija
11. Atbalstu komersantam dalībai šo noteikumu 8.1. apakšpunktā minētajās aktivitātēs programmas apsaimniekotājs sniedz saskaņā ar Eiropas Komisijas 2023. gada 13. decembra Regulas (ES) Nr. 2023/2831 par Līguma par Eiropas Savienības darbību 107. un 108. panta piemērošanu de minimis atbalstam (turpmāk – Komisijas regula Nr. 2023/2831) un normatīvajiem aktiem par de minimis atbalsta uzskaites un piešķiršanas kārtību un de minimis atbalsta uzskaites veidlapu paraugiem.
 
	Priekšlikums
Ņemot vērā, ka 01.07.2024. spēkā ir stājušies grozījumi Ministru kabineta 2018.gada 21.novembra noteikumos Nr.715 "Noteikumi par de minimis atbalsta uzskaites un piešķiršanas kārtību un de minimis atbalsta uzskaites veidlapu paraugiem" (turpmāk - MK noteikumi Nr.715), aicinām noteikumu 11.punktā svītrot vārdus “un de minimis atbalsta uzskaites veidlapu paraugiem”. Vienlaikus lūdzam atbilstoši precizēt arī noteikumu 18.2.punkta redakciju.

Piedāvātā redakcija
-
	Krista Ķīse (FM)



